Forseti Íslands veitti Kjærsgaard fálkaorðu | Kvennablaðið
Pia Kjærsgaard ávarpar Alþingi við hátíðarþingfund á Þingvöllum, 18. júlí 2018.
Ísland heiðraði Piu Kjærsgaard líka árið 2017:
—"í tilefni af opinberri heimsókn forseta Íslands til Danmerkur"
Komið hefur á daginn að forseti Alþingis lét þegar í apríl vita af þeim áformum um að bjóða Piu Kjærsgaard, stofnanda danska Þjóðarflokksins, til hátíðarinnar á Þingvöllum á miðvikudag. Í sjónvarpsfréttum RÚV á miðvikudagskvöld sagði Helgi Hrafn Gunnarsson, þingmaður Pírata, að sú tilkynning hefði verið grafin neðarlega í tilkynningum sem hann leggi ekki í vana sinn að lesa ítarlega. Virðist það gilda um fleiri, þar sem þessar upplýsingar urðu ekki á allra vitorði fyrr en á þriðjudag, daginn fyrir hátíðardagskrána.
Pia Kjærsgaard á orðuhafaskrá
Að sama skapi hefur nú komið upp úr kafinu að á síðasta ári afhenti forseti Íslands Piu Kjærsgaard fálkaorðu, af stiginu stórkross. Ekki er hægt að segja að þessu hafi verið haldið leyndu, enda liggja upplýsingarnar fyrir hverjum sem leitar þeirra. Aftur á móti er ekki heldur ljóst, sem stendur, hvernig fréttaflutningi af orðuveitingunni var háttað.
Samkvæmt orðuhafaskrá á vefsíðu forsetaembættisins gerðist þetta þann 24. janúar 2017. Tilefni orðuveitingarinnar er sagt vera opinber heimsókn forseta Íslands til Danmerkur.
Margir fengu fálkaorðu í þeirri heimsókn: Lene nokkur Balleby, samskiptastjóri dönsku hirðarinnar, Benedikte prinsessa, Sören Bo Bojesen, einkaritari Jóakims krónprins, svo örfáir séu nefndir af þeim 58 manns sem forsetinn veitti orðu í heimsókn sinni sama dag.
Heyrst hefur að Kjærsgaard prýðist orðunni gjarnan við opinberar athafnir í Danmörku.
Styr hefur staðið um þá tilhögun að bjóða Kjærsgaard að ávarpa hátíðarþingfundinn á Þingvöllum, svo ekki sé meira sagt. Við upphaf fundarins kom á daginn að Kjærsgaard var þar gert býsna hátt undir höfði: sem eini fulltrúi annars ríkis sat hún við hlið íslensku forsetahjónanna á sviði alla athöfnina, eða þar til hún flutti þingheimi, öðrum viðstöddum og sjónvarpsáhorfendum ávarp sitt.
Merki: 1918 • Alþingi • Forseti Íslands • Fullveldi • Guðni Th. Jóhannesson • Pia Kjærsgaard
"Todmobile elskar RÚV og Eyþór Arnalds er löngu hættur í Todmobile," segir í tilkynningu á Facebook-síðu Todmobile. Tilkynning hljómsveitarinnar er sett fram í tilefni að nýútkominni skýrslu nefndar um starfsemi og rekstur RÚV frá 2007. Formaður nefndarinnar er Eyþór Arnalds
Hilmar Hildar Magnúsarson, fráfarandi formaður Samtakanna '78, skrifar: Í vor dró ég mig í hlé sem formaður Samtakanna '78. Ég gerði það til að létta af mér langvarandi álagi sem var farið að taka sinn toll. Þessi ákvörðun,
Mamma, hvenær ætlar þú eiginlega að setja inn uppskrift að böku? spurði sú yngsta mig. Ég bara er ekki búin að ákveða það enn, svaraði ég frekar undrandi á spurningunni. Sérstaklega þar sem ég var eingöngu búin að setja in